stanford-oval/wikipedia huggingface dataset:
พญากระรอกบินหูแดง

| พญากระรอกบินหูแดง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
เผ่า:: Pteromyini
สกุล:: Petaurista
สปีชีส์:: P.  petaurista
ชื่อทวินาม
Petaurista petaurista (Pallas, 1766)


แผนที่แสดงการกระจายพันธุ์
พญากระรอกบินหูแดง (อังกฤษ: Red giant flying squirrel) เป็นกระรอกบินขนาดใหญ่ มีชื่อวิทยาศาสตร์ว่า Petaurista petaurista
มีรูปร่างและลักษณะคล้ายพญากระรอกบินหูดำ (P. elegans) ซึ่งอยู่ในสกุลเดียวกัน แตกต่างจากตรงที่มีปลายหางสีดำ ขนสีน้ำตาลแดงไม่มีลาย หัวและหางมีลายจาง ๆ มีขนสีน้ำตาลแดงจางและมีลายจุดสีขาวหนาแน่น โดยเฉพาะบริเวณหัว ขอบหูด้านหน้าเป็นสีขาวและมีรอยแต้มสีขาวบริเวณไหล่ หางสีน้ำตาลอ่อนหรือสีเทา ปลายหางสีดำ มีคอหอยสีขาว
มีความยาวลำตัวและหัวประมาณ 52 เซนติเมตร ความยาวหาง 63 เซนติเมตร
หากินในเวลากลางคืนเช่นเดียวกับกระรอกบินชนิดอื่น ๆ  พบกระจายพันธุ์ในป่าดิบชื้นที่มีความอุดมสมบูรณ์ ตั้งแต่อัฟกานิสถาน, ตอนเหนือของอินเดีย เช่น รัฐชัมมูและกัศมีร์ ไปตลอดจนแนวเทือกเขาหิมาลัยจนถึงเอเชียตะวันออก เช่น เกาะไต้หวัน  ในประเทศไทยจะพบได้ในภาคใต้ตั้งแต่คอคอดกระลงไปจนถึงแหลมมลายู, สิงคโปร์ จนถึงเกาะบอร์เนียวและชวา นอกจากนี้แล้วยังพบได้ที่ศรีลังกาอีกด้วย
กินอาหารจำพวกพืชและผลไม้ตลอดจนแมลง พญากระรอกบินหูแดงสามารถร่อนได้ไกลถึง 75 เมตร (250 ฟุต)
แหล่งข้อมูลอื่น

ข้อมูลที่เกี่ยวข้องกับ Petaurista petaurista ที่วิกิสปีชีส์
พจนานุกรมคำสลับอักษร

พจนานุกรมคำสลับอักษร (อังกฤษ: anagram dictionary) เป็นพจนานุกรมที่แสดงคำหรือวลีที่ประกอบด้วยอักษรกลุ่มเดียวกันซึ่งมีการสลับที่ภายในกลุ่ม โดยพจนานุกรมคำสลับอักษรส่วนใหญ่จะจัดเรียงรายการตามลำดับตัวอักษรแรกก่อน จากนั้นจะเรียงลำดับในกลุ่มคำหรือวลีซึ่งมีความยาวเท่ากันตามลำดับตัวอักษรที่เกิดจากการสลับตำแหน่งภายในกลุ่ม เพื่อให้พบคำใด ๆ ที่ประกอบด้วยตัวอักษรกลุ่มนี้ การจัดเรียงนี้ออกแบบมาเพื่อใช้ในการไขปริศนาคำศัพท์ เช่น ปริศนาอักษรไขว้ หรือสำหรับการเล่นเกมเช่น สแคร็บเบิล พจนานุกรมคำสลับอักษรเล่มแรกซึ่งเผยแพร่ใน ค.ศ. 1978 คือ The Crossword Anagram Dictionary โดย ริก เอ็ดเวิดส์ (Rik J. Edwards)
ในพจนานุกรมคำสลับอักษรประเภทอื่น รายการคำจะถูกจัดหมวดหมู่เป็นหมวดคำที่เทียบเท่ากันซึ่งประกอบด้วยคำที่มีจำนวนตัวอักษรแต่ละชนิดเท่ากัน ดังนั้นรายการคำจะปรากฏก็ต่อเมื่อสามารถสร้างคำอื่น ๆ จากชุดตัวอักษรเดียวกันได้
เดิมพจนานุกรมคำสลับอักษรผลิตด้วยมือ แต่ปัจจุบันสามารถสร้างได้บางส่วนจากรายการคำที่เครื่องคอมพิวเตอร์อ่านได้ โดยการนำมาจัดเรียงตามลำดับจากสายอักขระที่ถูกจัดเรียงก่อนหน้า
ดูเพิ่ม

สถานีย่อยภาษา
คำสลับอักษร
พาลินโดรม
เชิงอรรถ

↑  พจนานุกรมศัพท์วรรณกรรมให้คำแปลของ "anagram" ว่า "คำสลับอักษร"
พยากรณ์โรค

พยากรณ์โรค (อังกฤษ: prognosis) เป็นศัพท์ทางการแพทย์หมายถึงการอธิบายผลที่น่าจะเกิดขึ้นของโรค มีความแม่นยำมากเมื่อใช้กับประชากรขนาดใหญ่ เช่น อาจกล่าวว่า "ผู้ป่วยช็อกเหตุพิษติดเชื้อ 45% จะเสียชีวิตใน 28 วัน" ได้โดยมั่นใจ เพราะงานวิจัยได้ศึกษามาแล้วว่าผู้ป่วยจำนวนเท่านี้เสียชีวิตจริง อย่างไรก็ดีเป็นการยากกว่ามากที่จะนำพยากรณ์โรคเช่นนี้มาใช้กับผู้ป่วยคนหนึ่ง ๆ โดยยังต้องการข้อมูลอื่น ๆ อีกมาก เพื่อจะหาว่าผู้ป่วยรายนี้อยู่ในกลุ่ม 45% ที่จะเสียชีวิต หรือ 55% ที่จะรอดชีวิต พยากรณ์โรคที่สมบูรณ์นั้นควรประกอบไปด้วยเวลา ความสามารถในการประกอบกิจวัตร และรายละเอียดของการดำเนินโรค เช่น แย่ลงเรื่อย ๆ มีอาการรุนแรงเป็นครั้ง ๆ หรือมีอาการรุนแรงเฉียบพลันไม่สามารถพยากรณ์ได้ เป็นต้น
ญะบะลุสเซาดะฮ์

ภูเขาในประเทศซาอุดีอาระเบีย
| ญะบะลุสเซาดะฮ์ |
| --- | --- |
جَبَل ٱلسّوْدَة (อาหรับ)

จุดสูงสุด
ความสูง เหนือระดับน้ำทะเล: 3,000 เมตร (9,843 ฟุต)
พิกัด: 18°16′00″N 42°22′06″E﻿ / ﻿18.266717°N 42.368264°E﻿ / 18.266717; 42.368264 http://www.countryhighpoints.com/saudi-arabia-jabal-ferwa/
ข้อมูลทางภูมิศาสตร์
ญะบะลุสเซาดะฮ์ประเทศซาอุดีอาระเบีย 
เทือกเขา: เทือกเขาอะซีร
ญะบะลุสเซาดะฮ์ (อาหรับ: جَبَل ٱلسّوْدَة, ออกเสียง: [dʒabal asːuːda]) เป็นยอดเขาในประเทศซาอุดีอาระเบีย ที่อ้างว่ามีความสูง 3,133 เมตร (10,279 ฟุต) ทำให้เป็นบริเวณที่สูงที่สุดของประเทศซาอุดีอาระเบีย โดยมีหมู่บ้านอัสเซาดะฮ์อยู่ใกล้ ๆ กัน ตัวเมืองมีศูนย์ข้อมูลนักท่องเที่ยวและมีกระเช้าไฟฟ้า ขึ้นไปยังยอดเขา
ภูมิอากาศ

| ข้อมูลภูมิอากาศของเซาดะฮ์ (2946 เมตร)> เดือน | ข้อมูลภูมิอากาศของเซาดะฮ์ (2946 เมตร)> ม.ค. | ข้อมูลภูมิอากาศของเซาดะฮ์ (2946 เมตร)> ก.พ. | ข้อมูลภูมิอากาศของเซาดะฮ์ (2946 เมตร)> มี.ค. | ข้อมูลภูมิอากาศของเซาดะฮ์ (2946 เมตร)> เม.ย. | ข้อมูลภูมิอากาศของเซาดะฮ์ (2946 เมตร)> พ.ค. | ข้อมูลภูมิอากาศของเซาดะฮ์ (2946 เมตร)> มิ.ย. | ข้อมูลภูมิอากาศของเซาดะฮ์ (2946 เมตร)> ก.ค. | ข้อมูลภูมิอากาศของเซาดะฮ์ (2946 เมตร)> ส.ค. | ข้อมูลภูมิอากาศของเซาดะฮ์ (2946 เมตร)> ก.ย. | ข้อมูลภูมิอากาศของเซาดะฮ์ (2946 เมตร)> ต.ค. | ข้อมูลภูมิอากาศของเซาดะฮ์ (2946 เมตร)> พ.ย. | ข้อมูลภูมิอากาศของเซาดะฮ์ (2946 เมตร)> ธ.ค. | ข้อมูลภูมิอากาศของเซาดะฮ์ (2946 เมตร)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 14.8 (58.6) | 16.1 (61) | 18.0 (64.4) | 20.2 (68.4) | 22.8 (73) | 25.9 (78.6) | 24.8 (76.6) | 24.5 (76.1) | 24.0 (75.2) | 20.0 (68) | 17.0 (62.6) | 15.2 (59.4) | 20.3 (68.5) |
| อุณหภูมิเฉลี่ยแต่ละวัน °C (°F) | 8.2 (46.8) | 9.4 (48.9) | 11.5 (52.7) | 13.3 (55.9) | 15.7 (60.3) | 18.2 (64.8) | 18.3 (64.9) | 18.2 (64.8) | 16.3 (61.3) | 12.6 (54.7) | 9.8 (49.6) | 8.2 (46.8) | 13.3 (55.9) |
| อุณหภูมิต่ำสุดเฉลี่ย  °C (°F) | 1.7 (35.1) | 2.7 (36.9) | 5.1 (41.2) | 6.5 (43.7) | 8.6 (47.5) | 10.5 (50.9) | 11.8 (53.2) | 12.0 (53.6) | 8.6 (47.5) | 5.2 (41.4) | 2.7 (36.9) | 1.2 (34.2) | 6.4 (43.5) |
| หยาดน้ำฟ้า มม (นิ้ว) | 18 (0.71) | 40 (1.57) | 63 (2.48) | 70 (2.76) | 28 (1.1) | 7 (0.28) | 29 (1.14) | 46 (1.81) | 8 (0.31) | 4 (0.16) | 10 (0.39) | 9 (0.35) | 332 (13.07) |
แหล่งที่มา: Climate-data.org
ดูเพิ่ม

ธรณีวิทยาของประเทศซาอุดีอาระเบีย
ภูมิศาสตร์ของประเทศซาอุดีอาระเบีย
รายการจุดสูงสุดและต่ำสุดเรียงตามประเทศ
สัตว์ป่าในประเทศซาอุดีอาระเบีย
แหล่งข้อมูลอื่น

(ในภาษาอังกฤษ) "Jabal Sawdā', Saudi Arabia". Peakbagger.com.
| ด ค กจุดที่สูงที่สุดของประเทศและดินแดนในทวีปเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  จอร์เจีย  จอร์แดน  จีน  ซาอุดีอาระเบีย  ซีเรีย  ไซปรัส  ญี่ปุ่น  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไน  บังกลาเทศ  บาห์เรน  ปากีสถาน  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซีย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาร์มีเนีย  อินเดีย  อินโดนีเซีย  อิรัก  อิสราเอล  อิหร่าน  อียิปต์  อุซเบกิสถาน  โอมาน  อาเซอร์ไบจาน 
รัฐที่ได้รับการรับรองอย่างไม่สมบูรณ์:  อับฮาเซีย  นากอร์โน-คาราบัค  นอร์เทิร์นไซปรัส  ปาเลสไตน์  เซาท์ออสซีเชีย  ไต้หวัน 
เขตบริหารพิเศษ และเขตสังกัด:  บริติชอินเดียนโอเชียนเทร์ริทอรี  เกาะคริสต์มาส  หมู่เกาะโคโคส (คีลิง)  มาเก๊า  ฮ่องกง
ชีวิตสัมพันธ์

ชีวิตสัมพันธ์ เป็นเพลงที่แต่งโดย แอ๊ด คาราบาว ร่วมกับ อัสนี โชติกุล ขับร้องบันทึกเสียงโดยเหล่าศิลปินเพลงเพื่อชีวิตชาวไทยรวม 8 คน โดยเป็นซิงเกิลการกุศลในปี พ.ศ. 2530 ซึ่งมีเนื้อหาอุทิศแก่มวลมนุษยชาติกับสิ่งแวดล้อม สอดคล้องกับโครงการอิสานเขียวของกองทัพบก อันเนื่องมาจากปัญหาความแห้งแล้งในพื้นที่ภาคตะวันออกเฉียงเหนือของไทย  เพื่อเป็นกำลังใจในการต่อสู้หรือเสนอแนวทางต่อปัญหาเหล่านั้นได้
| "ชีวิตสัมพันธ์"> เพลงโดยรวมศิลปินเพื่อชีวิต.จากอัลบั้มถึก |
| --- | --- |
วางจำหน่าย: ธันวาคม พ.ศ. 2530
บันทึกเสียง: คาราบาว สตูดิโอ (ธ.ค. 2530)
ความยาว: 7.48 นาที 
ผู้ประพันธ์เพลง: ยืนยง โอภากุล   อัสนี โชติกุล
โปรดิวเซอร์: อัสนี โชติกุล
ผู้ขับร้อง > ร้องเดี่ยว (เรียงตามลำดับการร้องในเพลง)

สุรชัย จันทิมาธร
ยืนยง โอภากุล
อัสนี โชติกุล
ปรีชา ชนะภัย
สุเทพ ถวัลย์วิวัฒน์กุล
พงษ์เทพ กระโดนชำนาญ
สีเผือก คนด่านเกวียน
เทียรี่ เมฆวัฒนา
ผู้ขับร้อง > ร้องประสาน

กะท้อน
คาราบาว
การเผยแพร่

"ชีวิตสัมพันธ์" ถูกเผยแพร่ต่อสาธารณชนในคอนเสิร์ต เวลคัม ทู อิสานเขียว เมื่อวันที่ 27 ธันวาคม พ.ศ. 2530 ณ สนามกีฬากองทัพบก  โดยเป็นเพลงสำคัญซึ่งเหล่าศิลปินบนเวทีทั้งหมดมาร่วมร้องเพลงก่อนปิดงาน  โดยภายหลังได้บรรจุในอัลบั้มเทปแพคคู่บันทึกการแสดงสด คอนเสิร์ตสายธารสู่อิสานเขียว และอัลบั้ม ถึก เนื่องในโอกาส 10 ปีของวงคาราบาว ในปี พ.ศ. 2534 และยังกลายเป็นเพลงระดับตำนานที่ใช้รณรงค์สร้างจิตสำนึกให้ตระหนักถึงความสำคัญของธรรมชาติและสภาวะแวดล้อม อีกอย่างเป็นเพลงที่น่าจดจำและเด่นชัดได้มากกว่าสำหรับการร่วมงานระหว่าง ยืนยง กับ อัสนี
แหล่งข้อมูลอื่น

เพลง ชีวิตสัมพันธ์
| ด ค กคาราบาว |
| --- | --- |
 ยืนยง โอภากุล  ปรีชา ชนะภัย  เทียรี่ เมฆวัฒนา  เกริกกำพล ประถมปัทมะ  ขจรศักดิ์ หุตะวัฒนะ  ชูชาติ หนูด้วง  ธนะสิทธิ์ พันธุ์พงษ์ไทย สานิตย์ ลิ่มศิลา  กีรติ พรหมสาขา ณ สกลนคร  ไพรัช เพิ่มฉลาด  ธนิสร์ ศรีกลิ่นดี  อำนาจ ลูกจันทร์  ศยาพร สิงห์ทอง  ลือชัย งามสม 
สตูดิโออัลบั้ม:  ขี้เมา (2524)  แป๊ะขายขวด (2525)  วณิพก (2526)  ท.ทหารอดทน (2526)  เมด อิน ไทยแลนด์ (2527)  อเมริโกย (2528)  ประชาธิปไตย (2529)  เวลคัมทูไทยแลนด์ (2530)  ทับหลัง (2531)  ห้ามจอดควาย (2533)  วิชาแพะ (2534)  สัจจะ ๑๐ ประการ (2535)  ช้างไห้ (2536)  รุ่นคนสร้างชาติ (2537)  แจกกล้วย (2538)  หากหัวใจยังรักควาย (2538)  เส้นทางสายปลาแดก (2540)  เช' ยังไม่ตาย (2540)  อเมริกันอันธพาล (2541)  พออยู่พอกิน (2541)  เซียมหล่อตือ หมูสยาม (2543)  สาวเบียร์ช้าง (2544)  นักสู้ผู้ยิ่งใหญ่ (2545)  สามัคคีประเทศไทย (2548)  ลูกลุงขี้เมา (2550)  โฮะ (2552)  กำลังใจคาราบาว 30 ปี (2554)  สวัสดีประเทศไทย (2556)  40 ปี ฅนคาราบาว (2565) 
อัลบั้มพิเศษ:  รวมเพลงคาราบาว (2529)  เมด อิน ไทยแลนด์ ภาค 2546 สังคายนา (2547)  หนุ่มบาว-สาวปาน (ร่วมกับ ปาน - ธนพร แวกประยูร) (2548)  รายชื่ออัลบั้มเพลง 
ผลงานเพลง:  ถึกควายทุย (2524 - 2533)  เมด อิน ไทยแลนด์ (2527)  รักคุณเท่าฟ้า (2529)  ชีวิตสัมพันธ์ (2530)  ทะเลใจ (2535) 
คอนเสิร์ตครั้งใหญ่:  ทำโดยคนไทย (2528)  สายธารสู่อิสานเขียว (2530)  คนคาราบาว (2534)  ปิดทองหลังพระ (2539)  คอนเสิร์ต 15 ปี เมด อิน ไทยแลนด์ (2542) 20 ปี คาราบาว (2546)  คอนเสิร์ต เมด อิน ไทยแลนด์ ภาค 2546 สังคายนา (2547)  คอนเสิร์ตเพื่อช้าง (2547)  นาวาคาราบาว (2548) มนต์เพลงคาราบาว (2550)  บาวเบญจเพส (2551)  มหกรรมดนตรี 30 ปี คาราบาว (2554 - 2555)  กินลม ชมบาว (2556)  บันทึกไว้ในปฐพี 35 ปี คาราบาว (2559)  40 ปี คาราบาว (2566) 
ค่ายเพลง:  พีค็อก สเตอริโอ  อโซน่า โปรโมชั่น  แกรมมี่ เอ็นเตอร์เทนเมนต์  โพลีดอร์  อามีโก  แว่วหวาน  ดี-เดย์ เอ็นเทอร์เทนเมนท์  วอร์นเนอร์ มิวสิค ไทยแลนด์ 
ดูเพิ่มเติม:  เสียงเพลงแห่งเสรีภาพ  คาราบาวกรุ๊ป คาราบาวแดง  คาราบาวเบียร์  น้ำคือชีวิต  มนต์เพลงคาราบาว 25 ปี  ยังบาว  คาราบาว เดอะซีรี่ส์  Bao Young Blood ดนตรีสร้างคุณค่าชีวิต 
| ด ค กอัสนี-วสันต์ |
| --- | --- |
อัสนี โชติกุล   • วสันต์ โชติกุล
อัลบั้ม: บ้าหอบฟาง (2529)  •  ผักชีโรยหน้า (2530) •  กระดี่ได้น้ำ (2531) •  ฟักทอง (2532) •  สับปะรด (2533) •  รุ้งกินน้ำ (2536) • บางอ้อ (2540) •  จินตนาการ (2545) •  เด็กเลี้ยงแกะ (2549)
อัลบั้มพิเศษ: พักร้อน (2550)
เพลงที่ได้รับความนิยม: บ้าหอบฟาง • ก็เคยสัญญา • เธอปันใจ • กรุงเทพมหานคร • อยากจะลืม • รักเธอเสมอ • สายล่อฟ้า • บังอรเอาแต่นอน • บังเอิญติดดิน • ยินดีไม่มีปัญหา • ทำดีได้ดี • ลงเอย • สิทธิ์ของเธอ
ทีมงานเบื้องหลัง: สีส้ม เอี่ยมสรรพางค์  •  กัลยารัตน์ วารณะวัฒน์  •  กฤษณ์ โชคทิพย์พัฒนา  •  อภิไชย เย็นพูนสุข
ดูเพิ่มเติม: อีสซึ่น (อดีตสมาชิก) •  เรวัต พุทธินันทน์ •  ชีวิตสัมพันธ์
พยาธิกำเนิด

พยาธิกำเนิด (อังกฤษ: Pathogenesis) เป็นศัพท์ทางการแพทย์ หมายถึงขั้นตอนเหตุการณ์ที่นำไปสู่การเกิดโรค มีที่มาจากศัพท์ภาษากรีก pathos "โรค" และ genesis "กำเนิด"
พญากระรอกบิน

| พญากระรอกบิน |
| --- | --- |

พญากระรอกบินหูแดง (P. petaurista)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
วงศ์ย่อย:: Pteromyinae หรือ Sciurinae
เผ่า:: Pteromyini
สกุล:: Petaurista Link, 1795

ชนิด
 ดูในเนื้อหา
พญากระรอกบิน (อังกฤษ: Giant flying squirrel) เป็นสกุลของกระรอกบินขนาดใหญ่สกุลหนึ่ง ใช้ชื่อสกุลว่า Petaurista
เป็นกระรอกบินที่พบได้ในป่าดิบของหลายประเทศในทวีปเอเชีย ออกหากินในเวลากลางคืน
การจำแนก

Petaurista alborufus Milne-Edwards, 1870 – พญากระรอกบินหูขาว – พบในประเทศไทย
Petaurista elegans Müller, 1840 – พญากระรอกบินหูดำ – พบในประเทศไทย
Petaurista leucogenys Temminck, 1827 – พญากระรอกบินญี่ปุ่น
Petaurista magnificus Hodgson, 1836 – พญากระรอกบินฮอดจ์สัน
Petaurista nobilis Gray, 1842 – พญากระรอกบินภูฏาน
Petaurista petaurista Pallas, 1766 – พญากระรอกบินหูแดง – พบในประเทศไทย
Petaurista philippensis Elliot, 1839 – พญากระรอกบินหูดำหางเข้ม – พบในประเทศไทย
Petaurista xanthotis Milne-Edwards, 1872 – พญากระรอกบินจีน
แหล่งข้อมูลอื่น

ข้อมูลที่เกี่ยวข้องกับ Petaurista ที่วิกิสปีชีส์
อาสาสนุก

อาสาสนุก เป็นอัลบั้มเพลงลำดับที่ 16 ของธงไชย แมคอินไตย์ ซูเปอร์สตาร์ชาวไทย โดยค่ายจีเอ็มเอ็ม แกรมมี่ ออกจำหน่ายเมื่อวันที่ 23 ธันวาคม พ.ศ. 2553 เป็นอัลบั้มที่มียอดดาวโหลดเพลงในอัลบั้ม และมียอดจำหน่ายสูงสุด ในปี 2554 และเป็น 1 ใน 50 อัลบั้มขายดีที่สุดของแกรมมี่ในยุคดิจิตอล 2007-2017 หากนับยุค 2010 - 2017 อัลบั้มอาสาสนุกเป็นอัลบั้มที่มียอดจำหน่ายสูงสุดของยุค นอกจากนั้นเขามีคอนเสิร์ตใหญ่จัดการแสดงที่ อิมแพ็ค เมืองทองธานี 8 รอบ ในชื่อคอนเสิร์ตเบิร์ดอาสาสนุก และเบิร์ดอาสาสนุกอังกอร์พลัส
รายชื่อเพลง

| 0 | 1 | 2 | 3 |
| --- | --- | --- | --- |
| เพลง | คำร้อง | ทำนอง | เรียบเรียง |
| อยู่คนเดียว | หมู Muzu | หมู Muzu | เรืองฤทธิ์ เอกะหิตานนท์ |
| เรามา Sing | มุขเอก จงมั่นคง | สุดสรร วงศ์สมุทร | สุดสรร วงศ์สมุทร ธนเดช ผาสุขธรรม |
| Too Much So Much Very Much | Joey Boy | ธนา ลวสุต | ธนา ลวสุต |
| อยากบอกรัก | กสิ นิพัฒน์ศิริผล | จักรกฤษณ์ มัฆนาโส | จักรกฤษณ์ มัฆนาโส |
| ตะโกนว่ารัก...ว่ารัก | จักราวุธ แสวงผล | ธนเดช ผาสุขธรรม | ธนเดช ผาสุขธรรม |
| อย่าทำอย่างนี้ไม่ว่ากับใครเข้าใจไหม | สีห์ ธาราสด | สุวัธชัย สุทธิรัตน์ | สุวัธชัย สุทธิรัตน์ |
| ร้องไห้ทำไม (Why the Tears) | สีห์ ธาราสด | สุวัธชัย สุทธิรัตน์ | สุวัธชัย สุทธิรัตน์ |
| ชี้แนะ | ธงไชย แมคอินไตย์ ปรีติ บารมีอนันต์ มุขเอก จงมั่นคง จักราวุธ แสวงผล | ธนา ลวสุต | ธนา ลวสุต |
| อกมีไว้หัก | อาทิคตย์ สาระจูฑะ | วีรภัทร์ อึ้งอัมพร | เสกสรร สุขพิมาย |
Alone: จักรกฤษณ์ มัฆนาโส
| โลกของคนเหงา | สีห์ ธาราสด | ธนวัฒ สืบสุวรรณ | บวรภัส จินต์ประเสริฐ |
| นับเรื่องดีๆ | จักราวุธ แสวงผล | ธนวัฒ สืบสุวรรณ | บวรภัส จินต์ประเสริฐ |
รางวัล

ปี 2554 รางวัล "Bang Awards-เพลง Too Much So Much Very Much" จากผลการประกาศรางวัล Bang Awards ของ Bang Channel เมื่อวันที่ 31 พฤษภาคม 2554
ปี 2554 รางวัล "มิวสิกวิดีโอยอดนิยม" เพลง Too Much So Much Very Much จาก Channel[V] Music Thailand เมื่อวันที่ 3 กันยายน 2554
ปี 2554 รางวัล "Music Chart Award for June 2011" สำหรับเพลงไทยสากล เพลง "อย่าทำอย่างนี้ไม่ว่ากับใคร...เข้าใจไหม" รับมอบรางวัลจาก Intensive Watch เมื่อวันที่ 25 พฤศจิกายน 2554
การตอบรับ

ปี 2554 เพลง "ร้องไห้ทำไม" นำไปแปลงเป็นภาษาจีนแมนดาริน ในชื่อเพลง "why the tears"เพื่อจัดทำมิวสิกวิดีโอโปรโมทการท่องเที่ยวไทย ร่วมแสดงกับ ซอนย่า ซุย (Sonia Sui) ดารา-นางแบบ จากประเทศจีน
ปี 2554 เพลง "ร้องไห้ทำไม หรือ Why the tears" Version ภาษาจีนแมนดารินแต่งขึ้นใหม่ขับร้องโดยคนไทยเพลงแรกที่ติดชาร์ตอันดับเพลงยอดนิยมอันดับ 1 ของ tvb 8 ฮ่องกง เมื่อเดือนตุลาคม 2554
ปี 2555 เพลง "เรามา Sing" และเพลง "Too Much So Much Very Much" จากอัลบั้ม "อาสาสนุก" มีการซื้อลิขสิทธิ์จากค่ายเพลงในประเทศญี่ปุ่น และแปลงเนื้อเพลงเป็นภาษาญี่ปุ่นขับร้องใหม่โดยวงเกิร์ลกรุ๊ปชื่อวง Berryz Koubou
ปี 2555 เพลงต้นฉบับของไทย เพลง "เรามา Sing" และเพลง "Too much so much very much" จากอัลบั้ม "อาสาสนุก" สามารถขึ้นอันดับ 1 จากการดาวโหลดผ่านทาง iTunes Japan ภายหลังจากศิลปินญี่ปุ่นวง Berryz Kobo นำไปคัฟเวอร์เวอร์ชันญี่ปุ่น
พญากระรอกดำ

| พญากระรอกดำ |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
CITES Appendix II (CITES)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
วงศ์ย่อย:: Ratufinae
สกุล:: Ratufa
สปีชีส์:: R.  bicolor
ชื่อทวินาม
Ratufa bicolor (Sparrman, 1778)

ชนิดย่อย
  R. b. bicolor  R. b. condorensis  R. b. felli  R. b. gigantea  R. b. hainana  R. b. leucogenys  R. b. melanopepla  R. b. palliata  R. b. phaeopepla  R. b. smithi 

แผนที่แสดงการกระจายพันธุ์ของพญากระรอกดำ
ชื่อพ้อง
 Ratufa tennentii Layard, in Blyth, 1849
พญากระรอกดำ (อังกฤษ: Black giant squirrel, Malayan giant squirrel; ชื่อวิทยาศาสตร์: Ratufa bicolor) เป็นกระรอกชนิดหนึ่ง ที่อยู่ในวงศ์ย่อยพญากระรอก (Ratufinae) เป็นกระรอกชนิดหนึ่งที่ใหญ่ที่สุดในโลก และเป็นกระรอกชนิดที่ใหญ่ที่สุดที่พบในประเทศไทย หางยาวเป็นพวง ขนตามลำตัวและหางสีดำสนิท บางตัวอาจมีสะโพก หรือโคนหางออกสีน้ำตาล ขนบริเวณแก้มและท้องสีเหลือง เท้าหน้ามี 4 นิ้ว เท้าหลังมี 5 นิ้ว เล็บยาวและโค้งช่วยในการยึดเกาะต้นไม้ และสะดวกในการเคลื่อนไหวไปมา ขนาดโตเต็มที่มีความยาวลำตัวและหัว 33-37.5 เซนติเมตร ความยาวหาง 42.5-46 เซนติเมตร น้ำหนัก 1-1.6 กิโลกรัม
มีการกระจายพันธุ์ในแคว้นอัสสัม ของอินเดีย, ภาคตะวันออกของเนปาล, ภาคใต้ของจีน, พม่า, ไทย, ลาว, กัมพูชา, เวียดนาม, มาเลเซีย, เกาะสุมาตรา, เกาะชวา, เกาะบาหลี มีทั้งหมด 10 ชนิดย่อย มีพฤติกรรมมักอาศัยอยู่ในป่าที่มีเรือนยอดไม้สูง เช่น ป่าเบญจพรรณและป่าดิบแล้ง มักพบเห็นอยู่ตามเรือนยอดไม้ที่รกทึบและใกล้ลำห้วย หากินในเวลากลางวันและหลับพักผ่อนในเวลากลางคืน มีความปราดเปรียวว่องไว สามารถกระโดดไปมาบนยอดไม้ได้ไกลถึง 22 ฟุต ปกติจะอาศัยอยู่ตามลำพัง ยกเว้นในฤดูผสมพันธุ์หรือมีลูกอ่อนที่อาจเห็นเป็นคู่หรือเป็นกลุ่มเล็ก ๆ ผสมพันธุ์ได้เมื่ออายุได้ 2 ปี ตั้งท้องนาน 28 วัน ออกลูกครั้งละ 1-2 ตัว โดยที่ตัวเมียมีเต้านมทั้งหมด 3 คู่ รังสร้างขึ้นโดยการนำกิ่งไม้สดมาขัดสานกันคล้ายรังนกขนาดใหญ่ และอาจจะมีรังได้มากกว่าหนึ่งรัง ปัจจุบันมีผู้สามารถเพาะขยายพันธุ์ได้ที่เลี้ยงได้แล้ว และนิยมเลี้ยงเป็นสัตว์เลี้ยง
พญากระรอกดำ ยังมีชื่อเรียกอื่นอีกว่า "กระด่าง" ในภาษาใต้เรียก "พะแมว"
ดูเพิ่ม

พญากระรอกเหลือง
แหล่งข้อมูลอื่น

ข้อมูลที่เกี่ยวข้องกับ Ratufa bicolor ที่วิกิสปีชีส์
ธนาตรัยฉัตร ภูโชคอนันต์

| ธนาตรัยฉัตร ภูโชคอนันต์ |
| --- | --- |

ข้อมูลพื้นฐาน
ชื่อเกิด: ธนา ลิมปยารยะ
เกิด: 21 กรกฎาคม พ.ศ. 2530 (37 ปี) กรุงเทพมหานคร ประเทศไทย
แนวเพลง: ป็อป ทีป็อป อาร์แอนด์บี
อาชีพ: นักร้อง นักแสดง พิธีกร นักธุรกิจ
เครื่องดนตรี: เสียงร้อง
ช่วงปี: พ.ศ. 2549–ปัจจุบัน
ค่ายเพลง: อาร์เอส และ ช่อง 8 (2549–2557) เทโร มิวสิค (2560–ปัจจุบัน)
อดีตสมาชิก: Nice 2 Meet U
คู่สมรส: กณิการ์ ภูศรี (2560–ปัจจุบัน)
ธนาตรัยฉัตร ภูโชคอนันต์ (สกุลเดิม: ลิมปยารยะ; เกิด 21 กรกฎาคม พ.ศ. 2530) ชื่อเล่น เชน เป็นอดีตนักแสดงและนักร้องสมาชิกวงNice 2 Meet U แล้วมาเป็นศิลปินเดี่ยวในสังกัดอาร์เอส ตั้งแต่ปี 2549–2557
ประวัติ

ธนาตรัยฉัตร ภูโชคอนันต์ (เดิม: ธนา ลิมปยารยะ) เกิดเมื่อวันที่ 21 กรกฎาคม พ.ศ. 2530 เป็นบุตรของ วิเดช ลิมปยารยะ กับ เพ็ญศรี ลิมปยารยะ มีพี่ชาย 1 คน และพี่สาว 1 คน เป็นอดีตสมาชิกวง Nice 2 Meet U และศิลปินเดี่ยวในค่ายอาร์เอส ตั้งแต่ปี 2549-2557
ระหว่างที่เป็นนักร้องได้เปิดธุรกิจขายของ Gift Shop จากเกาหลี ชื่อ "ซอลมุนปัง" ที่สยามสแควร์ ซอย 2 และขยายสาขามาที่ ห้างแพลตตินั่ม ประตูน้ำ ขายเสื้อผ้าแฟชั่น ออกแบบ และส่งตัดเอง
ต่อมาปี 2552-2554 มีโอกาสได้ทำงานเป็นพนักงานฝ่ายการตลาด บริษัท วุฒิศักดิ์ คลินิก อินเตอร์กรุ๊ป จำกัด และปี 2554-2557 เลื่อนตำแหน่งเป็นผู้อำนวยการฝ่ายการตลาดและประชาสัมพันธ์ บริษัท วุฒิศักดิ์ คอสเมติก จำกัด
ปี 2557-ปัจจุบัน เป็นประธานเจ้าหน้าที่บริหาร บริษัท อมาโด้ กรุ๊ป จำกัด
ปี 2567 ผู้ต้องหาคดีฉ้อโกงบริษัท ไทยยินตัน จำกัด จำนวนเงิน 79 ล้านบาท โดยซื้อสินค้าแล้วไม่จ่ายเงินจำนวนดังกล่าว
ชีวิตส่วนตัว

ธนาตรัยฉัตร คบหาดูใจกับ เจมส์ กาลย์กัลยา ภู โชคอนันต์ ชื่อ เดิม กณิการ์ ภูศรี แฟนสาวนอกวงการรองอันดับหนึ่งมิสแกรนด์ไทยแลนด์ สมรสกันแล้ว เมื่อ วันเสาร์ ที่ 14 มกราคม พ.ศ. 2560 โดยช่วงเช้ามีพิธีสู่ขอพร้อมพิธีหมั้นตามแบบไทย-จีน และพิธีฉลองมงคลสมรสจัดที่ โรงแรม Bangkok Marriott Marquis Queen's Park ปัจจุบันมีบุตร-ธิดารวมกัน 5 คนคือ
กรจิรัฏฐ์ ภูโชคอนันต์ (ชื่อเล่น สเปซ) เกิดเมื่อวันที่ 20 ธันวาคม พ.ศ. 2561
เฌอษิจันทร์ ภูโชคอนันต์ (ชื่อเล่น สเตลล่า) เกิดเมื่อวันที่ 16 เมษายน พ.ศ. 2564
(ชื่อเล่น สตาร์รี่) เกิดเมื่อวันที่ 17 ธันวาคม พ.ศ. 2565
(ชื่อเล่น สโนว์) เกิดเมื่อวันที่ 17 ธันวาคม พ.ศ. 2565
(ชื่อเล่น สกายเลอร์) เกิดเมื่อวันที่ 17 ธันวาคม พ.ศ. 2565
การศึกษา

ระดับก่อนประถมศึกษา อนุบาลยอแซฟอุปถัมภ์ จ.นครปฐม
ระดับประถมศึกษา มัธยมศึกษาตอนต้น โรงเรียนยอแซฟอุปถัมภ์ จ.นครปฐม
ระดับมัธยมศึกษาตอนปลาย โรงเรียนทิวไผ่งาม
ระดับปริญญาตรี คณะพาณิชยศาสตร์และการบัญชี มหาวิทยาลัยธรรมศาสตร์
ผลงาน > ผลงานเพลง > Nice 2 Meet U

| ชื่ออัลบั้ม | ปี | รายชื่อเพลง |
| --- | --- | --- |
| Nice 2 Meet U | พ.ศ. 2550 | รายชื่อเพลง ใจเกเร  Love การันตี  เรื่องแฟนเก่า  ไม่มีใคร (แทนที่เธอ)  Pretty Girl  Move (จูนหัวใจให้ตรงกัน)  |
| More | พ.ศ. 2551 | รายชื่อเพลง คนดื้อดึง  อิจฉา  เพื่อนกัน...ไม่ตลอดไป  ยืม  ยินดีที่รู้จัก (Bonus Track)  ขอบคุณที่รักกัน (Bonus Track)  |
| Friendship Forever | พ.ศ. 2551 | รายชื่อเพลง Friendship Forever  ใจเกเร  Love การันตี  คนดื้อดึง  อิจฉา  เพื่อนกัน...ไม่ตลอดไป  ยินดีที่รู้จัก (Bonus Track)  ขอบคุณที่รักกัน (Bonus Track)  |
| Peek-A-Boo! | พ.ศ. 2552 | รายชื่อเพลง มีฟอร์ม  คนเหงาเขาทำกัน  ช่วงใจง่าย  คิดลึก...นึกว่ารัก  เผลอตัว...ไม่เผลอใจ  เริ่มต้นด้วยร้าย ลงท้ายด้วยรัก  ปาฏิหาริย์  สายลม  ใจไม่เอาไหน  เพื่อนจำเป็น  |
ผลงาน > ผลงานเพลง > ผลงานเดี่ยว

| รายละเอียดอัลบั้ม | รายชื่อเพลง |
| --- | --- |
 CHAIN  ประเภท:   วางจำหน่าย:   ปี: พ.ศ. 2553-2555  สังกัด: อาร์เอส มิวสิค:  ไม่รัก ไม่ไหว  ไม่เหงา ไม่เข้าใจ  1,000,000 views (เพลงประกอบละคร เขยรสข่าพ่อตารสขิง)  ว่าจะไม่ (เพลงประกอบละคร แก้วกลางดง)  เพราะเธอเหงา หรือเขาใช่
ผลงาน > ผลงานเพลง > ซิงเกิลเดี่ยว

ลืมไปหรือเปล่า  (2560) โปรเจกต์คัฟเวอร์เพลงฮิตในอดีต
ยอม (2560) โปรเจกต์คัฟเวอร์เพลงฮิตในอดีต
ผลงาน > มิวสิกวิดีโอ

เพลง เปลี่ยนกันไหม ของ โฟร์-มด (2549)
ผลงาน > ผลงานพิธีกร

สมรภูมิไอเดีย ช่อง 3
PET JA (เพ็ท จ้า) ช่อง 9 Modern Nine TV
อินไซด์ ลาลิกา  ช่อง 5
ผลงาน > ผลงานละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8
| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| พ.ศ. 2554 | ช่วยด้วยครับผมรักลูกสาวเจ้าพ่อ | จ่อน |  |
| พ.ศ. 2556 | วิวาห์ป่าช้าแตก | หมวดมณฑล |  |
| พ.ศ. 2557 | ผัวชั่วคราว | พุฒินันท์ |  |

ละครโทรทัศน์ทั้งหมดด้านล่างนี้ออกอากาศทาง ช่องวัน
| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| พ.ศ. 2557-พ.ศ. 2558 | สงครามนางงาม | ธนา ลิมปยารยะ | รับเชิญ |
ผลงาน > ละครซิตคอม

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบก
| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| พ.ศ. 2555 | ระเบิดเถิดเทิง ลั่นทุ่ง | ต้น |  |
| พ.ศ. 2556 | ระเบิดเที่ยงแถวตรง | หมอชิน |  |

ละครโทรทัศน์ทั้งหมดด้านล่างนี้ออกอากาศทาง ช่อง ดาราเดลี่
| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| พ.ศ. 2557 | เลิฟนะ...รับประกัน | แมน |  |

ละครโทรทัศน์ทั้งหมดด้านล่างนี้ออกอากาศทาง ช่องเวิร์คพอยท์
| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| พ.ศ. 2558 | ระเบิดเถิดเทิงสิงโตทอง | ห่าว | รับเชิญตอน เพื่อนเก่า/ศึกชิงถ้วยสิงโตทอง |
ผลงาน > ผลงานภาพยนตร์

2556 Love So What? รักแล้วไง
2558 Feel Good รู้สึกดีที่มีเธอ
คอนเสิร์ต

The Idol Battle Concert
แหล่งข้อมูลอื่น

ธนาตรัยฉัตร ภูโชคอนันต์ ที่อินสตาแกรม
ธนาตรัยฉัตร ภูโชคอนันต์ ที่เฟซบุ๊ก
เว็บไซต์ส่วนตัวของเชน ธนาเก็บถาวร 2017-08-26 ที่ เวย์แบ็กแมชชีน
พยาธิตัวตืด

| พยาธิตัวตืด |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Platyhelminthes
ชั้น:: Cestoda

Orders
 Subclass Cestodaria  Amphilinidea  Gyrocotylidea   Subclass Eucestoda  Aporidea  Caryophyllidea  Cyclophyllidea  Diphyllidea  Lecanicephalidea  Litobothridea  Nippotaeniidea  Proteocephalidea  Pseudophyllidea  Spathebothriidea  Tetraphyllidea  Trypanorhyncha 
พยาธิตัวตืด (อังกฤษ: Cestoda) จัดอยู่ในประเภทสัตว์ไม่มีกระดูกสันหลัง  เป็นพยาธิที่พบได้ทั่วโลก ชนิดที่พบบ่อยได้แก่ พยาธิตัวตืดหมูและพยาธิตืดวัว พยาธิตืดวัวจะพบได้บ่อยกว่าพยาธิตืดหมู โดยเฉพาะในประเทศที่มีการเลี้ยงหมู วัว ควาย และนิยมรับประทานทั้งหมู เนื้อวัว และเนื้อควาย
พญากระรอกเหลือง

| พญากระรอกเหลือง |
| --- | --- |

พญากระรอกเหลือง ในเซปิลก รัฐซาบะฮ์ ประเทศมาเลเซีย ซึ่งมักมีสีคล้ำกว่าพญากระรอกเหลืองในแหล่งอื่น

พญากระรอกเหลือง ในรัฐปะหัง ประเทศมาเลเซีย
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
วงศ์ย่อย:: Ratufinae
สกุล:: Ratufa
สปีชีส์:: R.  affinis
ชื่อทวินาม
Ratufa affinis (Raffles, 1821)

ชนิดย่อย
  R. a. affinis  R. a. bancana  R. a. baramensis  R. a. bunguranensis  R. a. cothurnata  R. a. ephippium  R. a. hypoleucos  R. a. insignis  R. a. polia 

แผนที่แสดงการกระจายพันธุ์ของพญากระรอกเหลือง
พญากระรอกเหลือง (อังกฤษ: Cream-coloured giant squirrel; ชื่อวิทยาศาสตร์: Ratufa affinis) สัตว์เลี้ยงลูกด้วยนมชนิดหนึ่ง เป็นกระรอกที่มีขนาดใหญ่ที่สุดรองมาจากพญากระรอกดำ (R. bicolor) ที่พบในประเทศไทย มีรูปร่างหน้าตาคล้ายพญากระรอกดำ แต่มีขนสีเหลืองครีมอ่อน ๆ ท้องสีขาว ขนหางสีเข้มกว่าลำตัว แก้มทั้งสองข้างมีสีเทาอ่อน หูและเท้าทั้ง 4 ข้าง มีสีดำ และมีขนาดเล็กกว่า โดยโตเต็มที่มีความยาวประมาณ 31-36 เซนติเมตร หางยาว 37.5-41.5 เซนติเมตร น้ำหนักเมื่อโตเต็มที่ประมาณ 0.5-1.4 กิโลกรัม มีทั้งหมด 9 ชนิดย่อย
พบได้ในป่าดิบในภาคใต้ของไทยตั้งแต่จังหวัดประจวบคีรีขันธ์ลงไป จนถึงมาเลเซีย, เกาะสุมาตรา, เกาะบอร์เนียว อาศัยและหากินบนยอดไม้สูง ไม่ค่อยลงพื้นดิน มีพฤติกรรมความเป็นอยู่และนิเวศวิทยาคล้ายพญากระรอกดำ
ดูเพิ่ม

พญากระรอกดำ